proxectonos/corpus_dominio_legal_administrativo_tmp huggingface dataset:
ORDE do 19 de maio de 2000 pola que se nomean novos membros do Consello Galego de Relacións Laborais, en representación do S.N. de CC.OO. de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 01/06/2000

II. Autoridades e persoal.
b) Nomeamentos:
Consellería de Xustiza, Interior e Relacións Laborais.
Orde do 19 de maio de 2000 pola que se nomean novos membros do Consello Galego de Relacións Laborais, en representación do S.N. de CC.OO de Galicia.
De acordo co disposto no artigo 4 da Lei 7/1988, do 12 de xullo (Diario Oficial de Galicia do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 de dita lei, o S.N. de CC.OO de Galicia acordou a substitución dos seus membros titulares e suplentes, da súa representación no consello.
A disposición adicional primeira do Decreto 227/1998, do 10 de xullo (Diario Oficial de Galicia do 6 de agosto), polo que se establece a estructura orgánica da Consellería de Xustiza, Interior e Relacións Laborais sinala que «a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais».
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo 1º
Nomear membros titulares do Pleno do Consello Galego de Relacións Laborais, en representación do S.N. de CC.OO. de Galicia, a Jaime López Golpe, en substitución de Xan Mª Castro Paz, e a Eusebio Justo Santos en substitución de Eduardo Fernández Pérez.
Artigo 2º
Nomear membros suplentes do Pleno do Consello Galego de Relacións Laborais, en representación do S.N. de CC.OO de Galicia, a Teresa Pérez Pardo,
en substitución de Francisco J. Montero Dongil, e a Juan Carlos Rodríguez Gesto, en substitución de Mª Xesús Díaz Sánchez.
Santiago de Compostela, 19 de maio de 2000.
Antonio Pillado Montero
Conselleiro de Xustiza, Interior e Relacións Laborais
DECRETO 131/2000, do 15 de maio, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 02/06/2000

En virtude do establecido nos artigos 8, parágrafo terceiro e 9 1º da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, publicado no DOG nº 114, do 11 de xuño de 1996, e de acordo coas propostas efectuadas polas organizacións correspondentes,
DISPOÑO:
Artigo único.-Noméanse membros titulares do Consello Económico e Social de Galicia a José Eusebio Justos Santos, Mª Isabel Quintáns Rodríguez e J. Carlos Rodríguez Gesto, e como membros suplentes dos anteriores a Manuel Lago Peñas, Jesús Pene
do Pallas e Jaime López Golpe respectivamente, segundo a proposta do Sindicato Nacional CC.OO. de Galicia, así como Susana Budiño Rodríguez como membro suplente do Consello Económico e Social de Galicia, de acordo coa proposta da Confederación de Empresarios de Galicia.
Santiago de Compostela, quince de maio de dous mil.
Manuel Fraga Iribarne
Presidente
DECRETO 130/2000, do 15 de maio, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 02/06/2000

En virtude do establecido nos artigos 8º, parágrafo terceiro, e 10º f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8º e 9º e) do Regulamento de réxime interno deste, publicado no DOG nº 114, do 11 de xuño de 1996, e de acordo coas propostas efectuadas polas organizacións correspondentes
DISPOÑO:
Artigo único.-Que cesen como membros titulares do Consello Económico e Social de Galicia,Marijé Díaz Sánchez, Eduardo Fernández Pérez e Manuel Lago Peñas, e como membros suplentes dos anteriores, Eusebio Justos Santos, Luis Álba Álvarez e Rafael Sánchez-Fernández García, en representación do Sindicato Nacional CC.OO. de Galicia, e o cesamento de Magoya Méndez Martínez como membro suplente do Consello Económico e Social de Galicia en representación da Confederación de Empresarios de Galicia.
Santiago de Compostela, quince de maio de dous mil.
Manuel Fraga Iribarne
Presidente
CORRECCIÓN de erros.-Orde do 18 de maio de 2000 sobre axudas á promoción e comercialización de productos agrarios e agroalimentarios galegos.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 09/06/2000

Advertidos erros na devandita orde, publicada no DOG nº 103, do 29 de maio, cómpre substituí-los anexos I e II polos que se xuntan a continuación.
ORDE do 11 de maio de 2000 pola que se autoriza o cambio de denominación do Instituto de Educación Secundaria número 2 de Cambre (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/06/2000

Tendo en conta o artigo 3, punto 1º, do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 11 de maio de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Cambre.
Localidade: Cambre.
Código do centro: 15027873.
Denominación: Instituto de Educación Secundaria número 2 de Cambre.
Nova denominación: Instituto de Educación Secundaria Afonso X O Sabio.
ORDE do 10 de maio de 2000 pola que se autoriza o cambio de denominación do Instituto de Educación Secundaria de Xove (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/06/2000

Tendo en conta o artigo 3, punto 1º, do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 10 de maio de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Xove.
Localidade: Xove.
Código do centro: 27016625.
Denominación: Instituto de Educación Secundaria de Xove.
Nova denominación: Instituto de Educación Secundaria Illa de Sarón.
CORRECCIÓN de erros.-Orde do 23 de maio de 2000 pola que se establecen axudas para a primeira transformación de productos forestais.
CONSELLERÍA DE MEDIO AMBIENTE — III. OUTRAS DISPOSICIÓNS — 09/06/2000

Advertido erro na citada orde, publicada no Diario Oficial de Galicia número 105, do mércores 31 de maio de 2000, é necesario efectua-la seguinte corrección:
No artigo 5º, punto 3), no parágrafo 4, onde di: «ratio de solvencia inferior a 1:70 puntos», debe dicir: «ratio de solvencia inferior a 1:70 puntos negativos».
CORRECCIÓN de erros.-Resolución do 13 de abril de 2000, da Delegación Provincial de Ourense, pola que se dispón a inscrición e a publicación, no Diario Oficial de Galicia, do convenio colectivo para o sector da construcción de Ourense e a súa acta de ratificación.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/06/2000

Advertida a omisión da acta á que se fai referencia na publicación do dito convenio no Diario Oficial de Galicia número 105, do pasado mércores 31 de maio de 2000, cómpre publicala a seguir:
«En Ourense, sendo as vinte horas do luns 3 de abril de 2000, reúnense nos locais da ACO os abaixo asinantes, membros integrantes da comisión paritaria convencional, autorizados expresamente e para o efecto polas partes asinantes do convenio, previamente convocados, co obxecto de cumpri-lo requirimento remitido pola Consellería de Xustiza, Interior e Relacións Laborais, adoptando, logo de deliberación, exame e debate, e posterior votación, os seguintes acordos por unanimidade:
Acordo primeiro (forma e condicións da denuncia do convenio, así como o prazo de preaviso).
As partes, de común acordo, aproban por unanimidade, adicionarlle ó artigo 4º -duración- do convenio o seguinte texto:
«...A denuncia será sempre expresa e por escrito, e cunha antelación mínima dun mes á data do seu vencemento ou de calquera das súas prórrogas, se é o caso».
Acordo segundo.-Que tal e como se deduce do teor literal das actas asinadas polos negociadores, as partes que o subscribiron foron o Fecoma-CC.OO. e o MCA-UGT pola parte social e a ACO pola económico-empresarial, polo que por unanimidade acordan ratifica-la dita sinatura, pacto e convenio.
E lido por tódolos interviñentes e encontrándoo totalmente conforme, asínano en doce exemplares, e para un só efecto, no lugar e data mencionados no encabezamento».
Seguen tres rúbricas e tres selos.
DECRETO 137/2000, do 25 de maio, polo que se declara de utilidade pública e urxente execución a concentración parcelaria da zona de Goá (Cospeito-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/06/2000

A parroquia de Goá, que pertence ó concello de Cospeito, está situada ó norte da provincia de Lugo; resultan afectadas pola concentración parcelaria aproximadamente 928 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintecinco de maio de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Goá (Cospeito-Lugo).
Artigo 2º
O perímetro da zona será, en principio, o correspondente á totalidade dos terreos da parroquia de Goá. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir deste decreto.
Disposicións derradeiras
Primeira.-Facultarase o conselleiro de Agricultura, Gandería e Política Agroalimentaria para dicta-las disposicións complementarias que requira a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de maio de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
CORRECIÓN de erros.-Resolución do 29 de decembro de 1999, da Dirección Xeral de Relacións Laborais, pola que se dispón o rexistro e a publicación, no Diario Oficial de Galicia, do acordo do grupo de traballo sobre medidas para o sector productivo do complexo silvicultura-madeira e sobre medidas de consolidación de emprego estructural.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/06/2000

Advertido erro na citada resolución, publicada no Diario Oficial de Galicia nº 28, do 10 de febreiro de 1999, cómpre face-la oportuna corrección:
Na páxina 1.725, no punto III do punto C.1 do epígrafe C, onde di: «a non superación destas complicará a remoción do seu posto orixinario, a suspensión do seu contrato e o inicio dos procedementos de a adscripción provisional», debe dicir: «a non superación desta levará consigo a remoción...».
Na páxina 1.729, epígrafe D, onde di: «Total...» debe dicir:«Total 10».
ORDE do 8 de maio de 2000 pola que se autoriza o cambio de denominación do Instituto de Educación Secundaria de Silleda (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/06/2000

Tendo en conta o artigo 31, punto 11 do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como
os correspondentes informes, a proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 8 de maio de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Silleda.
Localidade: Silleda.
Código do centro: 36020350.
Denominación: Instituto de Educación Secundaria de Silleda.
Nova denominación: Instituto de Educación Secundaria Pintor Colmeiro.
DECRETO 140/2000, do 2 de xuño, polo que se conceden as Medallas Castelao no ano 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/06/2000

En atención ós méritos que neles concorren e logo do acordo do Consello da Xunta de Galicia na súa reunión do día dous de xuño de dous mil, concédenselle-las Medallas Castelao ás seguintes persoas:
Carlos Amable Baliñas Fernández.
Fernando Caldeiro Caínzos.
Álvaro Campos Alonso.
María Jesús Lago Rey.
Francisco José Leiro Lois.
José Carlos Martínez Pérez-Mendaña.
Juan Ramón Quintás Seoane.
Elixio Rivas Quintas.
Alfonso Zulueta de Haz.
Santiago de Compostela, dous de xuño de dous mil.
Manuel Fraga Iribarne
Presidente
Jaime Pita Varela
Conselleiro da Presidencia
e Administración Pública
RESOLUCIÓN do 7 de xuño de 2000 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 08/06/2000

Examinado o expediente relativo á concesión da Medalla de Galicia nas súas categorías de prata e bronce, e visto o dictame emitido pola Comisión Asesora, previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, en virtude das competencias que me confire o referido decreto,
DISPOÑO:
Concedérlle-la Medalla de Galicia, nas súas categorías de prata e bronce, ás seguintes persoas e entidades:
* Medallas de prata.
Agrupacións de mariscadoras participantes no Plan Galicia para o desenvolvemento do marisqueo a pé.
Marcelo Castro-Rial Canosa.
Olga Gallego Domínguez.
Manuel Garrido Valenzuela.
Manuel Carlos Gómez Díez.
Rubén González Cortés.
Luis Tomás González del Valle.
Juan Francisco Lazcano Acedo.
Antonio Magalhães da Silva.
Ana María Pastor Julián.
Delmiro Pérez González.
José María Ramil Soneira.
Guillermo Rojo Sánchez.
Ángel Sanjurjo Bermúdez.
María Teresa Vidal Gallego.
* Medallas de bronce:
Jesús Baamonde González.
Jesús Barros López.
Carlos de Blas Armada.
Demetrio Díaz Sánchez.
Miguel González Aguiar.
Cástor Lata Montoiro.
Francisco Lorenzo Mariño.
José Manuel Pazos Pereira.
Carmen Rodríguez-Losada Trulock.
Ángel Rodríguez Vázquez.
Benito Varela Castro.
Ángel Vázquez Boedo.
Ovidio Vidal Ríos.
Santiago de Compostela, sete de xuño de dous mil.
Manuel Fraga Iribarne
Presidente
DECRETO 136/2000, do 19 de maio, polo que se acepta a cesión, a título gratuíto, á Comunidade Autónoma de Galicia dunha parcela segregada, situada no termo municipal da Cañiza (Pontevedra), para a localización do Centro de Exposición Permanente de recursos da comarca da Paradanta: Expoparadanta.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/06/2000

O Pleno da Corporación municipal do Concello da Cañiza, en sesión que tivo lugar o día 25 de febreiro de 2000, acordou ceder á Comunidade Autónoma de Galicia unha parcela segregada, situada no lugar do Vieiro, no termo municipal da Cañiza (Pontevedra), para a localización do Centro de Exposición Permanente de recursos da comarca da Paradanta: Expoparadanta.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello da Cañiza acordou a cesión e logo de deliberación do Consello da Xunta de Galicia na súa reunión do día dezanove de maio de dous mil,
DISPOÑO:
Artigo 1º
Acéptase a cesión gratuíta dunha parcela, no termo municipal da Cañiza (Pontevedra), que a seguir se describe:
Parcela situada no lugar do Vieiro, cunha superficie de sete mil quince metros cadrados, 7.015 m e coa cualificación urbanística de rústica común.
Lindes: norte, Celia Quintáns Álvarez e Antonio Ferreiro; sur, Herminio Quintáns Álvarez (gasolineira); leste, resto do predio matriz; e oeste, Celia Quintáns Álvarez e estrada da Cañiza a Crecente.
A dita parcela foi segregada do predio matriz, inscrito no Rexistro da Propiedade de Ponteareas a favor do Concello da Cañiza, no folio 64, do libro 95 da Cañiza, tomo 1.032 do arquivo, predio nº 10.869, inscrición 1ª.
Artigo 2º
A parcela cedida destinarase á localizción do Centro de Exposición Permanente de recursos da comarca da Paradanta: Expoparadanta.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, dezanove de maio de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 8 de maio de 2000 pola que se extingue a autorización, por cesamento de actividades, do centro privado de educación infantil Sabeliña, de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/06/2000

Visto o expediente sobre extinción de autorización, por cesamento de actividades, do centro privado de
educación infantil Sabeliña, sito na rúa Listres, 22, de Aguiño-Ribeira (A Coruña); iniciado ó abeiro do artigo 17.1º do Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e do punto oitavo.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
A Consellería de Educación e Ordenación Universitaria, en virtude do establecido no artigo 16 do Decreto 133/1995, e por proposta da Dirección Xeral de Centros e Inspección Educativa,
DISPÓN:
Primeiro.-Extingui-la autorización, por cesamento de actividades, do centro privado de educación infantil Sabeliña, de Aguiño-Ribeira (A Coruña), do que os datos se relacionan no anexo desta orde.
Segundo.-Contra esta disposición, que esgota a vía administrativa, o interesado poderá interpoñer recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 8 de maio de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Ribeira.
Localidade: Aguiño.
Código do centro: 15027009.
Denominación específica: Sabeliña.
Titular: María de la Concepción Bravo Pérez.
DECRETO 141/2000, do 7 de xuño, polo que se lle concede a Medalla de Ouro de Galicia a Manuel Cordo Boullosa (a título póstumo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/06/2000

En atención ós méritos que concorren en Manuel Cordo Boullosa, e ó abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, é vontade do goberno galego outorgarlle, a título póstumo, a súa máis alta distinción.
Polo tanto, e logo de acordo do Consello da Xunta de Galicia na súa reunión do día sete de xuño de dous mil, concederlle-la Medalla de Ouro de Galicia a Manuel Cordo Boullosa (a título póstumo).
Santiago de Compostela, sete de xuño de dous mil.
Manuel Fraga Iribarne
Presidente
Jaime Alberto Pita Varela
Conselleiro da Presidencia e Administración Pública
CORRECCIÓN de erros.-Decreto 141/2000, do 7 de xuño, polo que se lle concede a Medalla de Ouro de Galicia a Manuel Cordo Boullosa (a título póstumo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/06/2000

Advertido erro no devandito decreto, publicado no DOG nº 111, do xoves, 8 de xuño de 2000, cómpre face-la oportuna corrección:
-Na páxina 8.787, onde di: «... na súa reunión do día sete de xuño de dous mil, concedérlle-la Medalla de Ouro de Galicia...», debe dicir: «... na súa reunión do día sete de xuño de dous mil,
DISPOÑO:
Concedérlle-la Medalla de Ouro de Galicia ...».
CORRECCIÓN de erros.-Decreto 115/2000, do 11 de maio, polo que se aproba o Regulamento do Rexistro de Establecementos Industriais de Galicia.
CONSELLERÍA DE INDUSTRIA E COMERCIO — I. DISPOSICIÓNS XERAIS — 13/06/2000

Advertidos erros no anexo do citado decreto, publicado no Diario Oficial de Galicia, nº 100, do 24 de maio de 2000, cómpre face-las oportunas correccións:
1. Na páxina 8.074, no artigo 3, no punto primeiro, letra a), onde di: «Actividades dirixidas á obtención, reparación, mantemento, transformación ou reutilización de residuos industriais,...», debe dicir: «Actividades dirixidas á obtención, reparación, mantemento, transformación ou reutilización de productos industriais,...».
2. Na páxina 8.075, no artigo 6º, no punto quinto, onde di: «As instalacións correspondentes á letra b) do artigo 5º poderán dividirse en seccións,...», debe dicir: «As empresas correspondentes á letra b) do artigo 5º poderán dividirse en seccións,...».
RESOLUCIÓN do 6 de xullo de 2000, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros do convenio colectivo do sector de axencias marítimas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/08/2000

Vistos os escritos de Alberto Fernández Campo en nome e representación da Confederación Intersindical Galega e do representante da Asociación de Consignatarios na Comisión Negociadora do convenio de traballo para axencias marítimas de Pontevedra, recibidos nesta delegación provincial con datas de 21 de xuño de 2000 e do 30 de xuño de 2000, respectivamente, poñendo ambos escrtitos de manifiesto que a Confederación Intersindical Galega non asinou o texto do convenio colectivo de axencias marítimas da provincia de Pontevedra, e tendo en conta que esta delegación provincial por Resolución do 14 de xuño de 2000, dispuxo o rexistro, depósito e publicación no Diario Oficial de Galicia e no BOP do devandito convenio, contendo un erro na súa cláusula adicional primeira, pois onde di: «O presente convenio colectivo foi subscrito en representación da parte económica pola asociación patronal do sector, e pola representación social de UGT, CC.OO. e CIG», debería dicir: «O presente convenio
colectivo foi subscrito en representación da parte económica pola asociación patronal do sector, e pola representación de UGT e CC.OO.».
Ó abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común
(modificada pola Lei 4/1992 de xaneiro), as administracións poderán, así mesmo, rectificar en calquera momento, de oficio ou por instancia dos interesados, os erros materiais de feito ou aritméticos existentes nos seus actos, esta delegación provincial
ACORDA:
Primeiro.-Rectifica-lo erro material na cláusula adicional primeira do convenio colectivo do sector, axencias marítimas, da provincia de Pontevedra e no senso que debe figura-lo seguinte texto: «O presente convenio colectivo foi subscrito en representación da parte económica pola asociación patronal do sector, e pola representación social de UGT e CC.OO.».
Segundo.-Ordena-la súa inscrición no libro de convenios colectivos de traballo, que consta nesta delegación provincial, e notificación ás representacións económicas e social da comisión negociadora.
Terceiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Cuarto.-Dispoñe-la súa publicación no Diario Oficial de Galicia.
Vigo, 6 de xullo de 2000.
Antonio Coello Bufill
Delegado provincial de Pontevedra
CORRECCIÓN de erros.-Resolución do 26 de xullo de 2000, da Dirección Xeral de Relacións Laborais, pola que se ordena a publicación do texto do acordo subscrito polos representantes da Administración autonómica e a organización sindical CC.OO., representadas na Mesa Xeral de Negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social do ano 2000, e aprobado polo Consello da Xunta de Galicia o día 13 de xullo de 2000, sobre criterios de reparto do fondo de acción social para o ano 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/08/2000

Advertido error material na devandita resolución publicada no DOG número 151 do 4 de agosto, é necesario face-la seguinte corrección:
-Na páxina 11.653, 1) Axudas á xubilación. Beneficiarios, parágrafo segundo, onde di: «... orde autonómica do 28 de febreiro xa que son incompatibles con este fondo social», debe dicir: «... orde autonómica do 28 de febreiro de 2000 xa que son incompatibles con este fondo social».
DECRETO 209/2000, do 21 de xullo, polo que se aproba o escudo heráldico e a bandeira do Concello de Sanxenxo (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/08/2000

O Concello de Sanxenxo (Pontevedra) considerou conveniente a rehabilitación do seu escudo heráldico e a creación da bandeira municipal, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle cofiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local
de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, de data 14 de xullo de 2000, emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de xullo de dous mil,
DISPOÑO:
Artigo 1º
Aproba-la rehabilitación do escudo heráldico do Concello de Sanxenxo (Pontevedra), que quedará organizado do seguinte modo: de azur (azul) e saínte do flanco dereito, un brazo vestido de ouro (amarelo) e armado dunha lanza do mesmo. Ó timbre, coroa real pechada.
Artigo 2º
Aproba-la bandeira do Concello de Sanxenxo (Pontevedra), que quedará organizada do seguinte xeito: ondado de azul e amarelo e, a un tercio da hasta, partido de azul co brazo saínte, vestido de amarelo e armado dunha lanza do mesmo.
Santiago de Compostela, vinteún de xullo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 12 de abril de 2000 pola que se fixa a data na que terá lugar o acto de apertura dos sobres que conteñen os votos para a elección dos vocais do Consello Galego de Servicios Sociais e dos consellos provinciais de Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 28/04/2000

Proclamados os candidatos a vocais do Consello Galego de Servicios Sociais e dos consellos provinciais de Servicios Sociais por Resolución do 24 de marzo de 2000 (DOG nº 67, do 5 de abril), e dando cumprimento ó disposto no artigo 3.3º da Orde do 25 de xaneiro de 2000 (DOG nº 25, do 7 de febreiro), esta consellería
RESOLVE:
Sinala-la realización do acto de apertura dos sobres que conteñen os votos, co fin de elixi-los vocais do Consello Galego de Servicios Sociais e dos consellos provinciais, que se efectuará o día 9 de maio de 2000, ás 11 horas, no salón de actos pequeno da Consellería da Presidencia e Administración Pública (edificio administrativo San Caetano, s/n, Santiago de Compostela).
Santiago de Compostela, 12 de abril de 2000.
José Mª Hernández Cochón
Conselleiro de Sanidade e Servicios Sociais
DECRETO 208/2000, do 21 de xullo, polo que se aproba o escudo heráldico do Concello do Corgo (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/08/2000

O Concello do Corgo (Lugo) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle cofiren as disposicións legais vixentes, elevou o informe his
tórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Visto o informe favorable, de data 14 de xullo de 2000, emitido pola Comisión de Heráldica da Xunta de Galicia por proposta do Concello do Corgo (Lugo), segundo o que se recollen tres alusións concretas e suficientemente representativas da realidade física, e do propio pasado histórico das terras que hoxe conforman o concello. Así ocorre, co ondado de azur e prata, que fai referencia ó propio topónimo, e coa banda brochante, que recorda o paso da 4ª vía romana, que conducía a Lugo, e do propio camiño real. Esta banda brochante cárgase, por outro lado, con catro torres heráldicas, que serven para recorda-las numerosas casas fortes e pazos que ó longo dos séculos se levantaron dentro do termo municipal, conservándose na actualidade un bo número de valiosas testemuñas.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de xullo de dous mil,
DISPOÑO:
Artigo único.-Aproba-lo escudo heráldico do Concello do Corgo (Lugo), que quedará organizado do seguinte modo: ondado de azur (azul) e prata (branco), cunha banda de brochante de gules (vermello), cargada de catro torres de ouro (amarelo). Ó timbre, coroa real pechada.
Santiago de Compostela, vinteún de xullo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 24 de xullo de 2000, da Dirección Xeral da Función Pública, pola que se emplazan as persoas interesadas no recurso contencioso-administrativo 01/0000189/2000, interposto polo Colexio de Enxeñeiros de Montes e outros, Gabriel Toval Hernández e a Asociación de Enxeñeiros de Montes.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/08/2000

A Dirección Xeral da Función Pública recibiu da Sala do Contencioso-Administrativo do Tribunal
Superior de Xustiza de Galicia, providencia pola que se admite a trámite o recurso contencioso-administrativo 01/0000189/2000, interposto polo Colexio de Enxeñeiros de Montes e outros, Gabriel Toval Hernández e a Asociación Enxeñeiros de Montes, contra a Resolución do 27 de decembro de 1999, pola que se ordena a publicación do acordo do Consello da Xunta de Galicia do 23 de decembro de 1999, polo que se aproba a nova relación de postos de traballo na Consellería de Medio Ambiente.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativo, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 24 de xullo de 2000.
Joaquín López-Rúa Soler
Director xeral da Función Pública
RESOLUCIÓN do 24 de xullo de 2000, da Dirección Xeral da Función Pública, pola que se emplazan as persoas interesadas no recurso contencioso-administrativo procedemento abreviado 93/2000, interposto por Luz Hermilla Porto.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/08/2000

A Dirección Xeral da Función Pública recibiu no Xulgado do Contencioso-Administrativo número dous da Coruña providencia pola que se admite a trámite a demanda correspondente ó recurso contencioso-administrativo procedemento abreviado 93/2000, interposto por Luz Hermilla Porto contra a Orde do 1 de decembro de 1999, pola que se convoca concurso para a provisión de postos de traballo vacantes na Administración xeral da Xunta de Galicia (DOG nº 235, do 7 de decembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos no Xulgado do Contencioso-Administrativo número dous da Coruña no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 24 de xullo de 2000.
Joaquín López-Rúa Soler
Director xeral da Función Pública
ORDE do 17 de abril de 2000 pola que se designan o presidente e o vicepresidente do consello regulador da indicación xeográfica protexida Ternera Gallega.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 26/04/2000

De conformidade co establecido nos artigos 36.2º e 38.4º b do Regulamento da indicación xeográfica protexida Ternera Gallega e do seu consello regulador, unha vez asumidas as funcións na materia en virtude do artigo 30.I.3 e 4 do Estatuto de autonomía para Galicia e despois de recibidas as propostas por parte dos membros do consello regulador, conforme as atribucións que me veñen conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo único.-Desígnanse presidente e vicepresidente do consello regulador da indicación xeográfica protexida Ternera Gallega a Jesús González Vázquez e a Juan José Estévez Fernández, respectivamente.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de abril de 2000.
Cástor Gago Álvarez
Conselleiro de Agricultura, Gandería
e Política Agroalimentaria
RESOLUCIÓN do 31 de marzo de 2000 pola que se inscribe a Federación Camino del Norte de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/04/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Federación Camino del Norte de Santiago, con data do 17 de marzo de 2000.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Federación Camino del Norte de Santiago quede inscrita no Rexistro de Entidades de Promoción do Camiño de Santiago co número 116.
Santiago de Compostela, 31 de marzo de 2000.
Andrés González Murga
Secretario xeral da Consellería de Cultura,
Comunicación Social e Turismo
DECRETO 96/2000, do 6 de abril, polo que se resolve o expediente de deslinde entre os termos municipais dos concellos de Meis e Vilanova de Arousa.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/04/2000

O concello de Meis, mediante acordo plenario do 27 de maio de 1996, iniciou expediente de deslinde para determina-la liña límite entre o seu termo municipal e o de Vilanova de Arousa, remitindo a documentación do expediente á Xunta de Galicia con data do 8 de xullo de 1996.
Tramitado o expediente de acordo cos principios contidos nas leis 7/1985, reguladora das bases do réxime local e 5/1997, do 22 de xullo, de Administración local de Galicia o Instituto Xeográfico Nacional emitiu informe con data do 26 de marzo de 1998.
Visto o disposto nos artigos 41.1º e 44.3º da Lei 5/1997, de Administración local de Galicia,
segundo os cales os conflictos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da deputación provincial e da Comisión Galega de Delimitación Territorial e logo de dictame do Consello Consultivo de Galicia.
Por proposta do conselleiro de Xustiza, Interior e Relacións Laborais, de acordo co dictame do Consello Consultivo de Galicia, e logo de deliberación do Consello da Xunta de Galicia, na súa reunión do día seis de abril de dous mil
DISPOÑO:
Artigo único.-Resolve-la cuestión suscitada entre os concellos de Meis e Vilanova de Arousa, ambos da provincia de Pontevedra, sobre o deslinde dos seus termos municipais, no sentido de considerar válida e vixente a liña límite xurisdiccional que se describe na acta de deslinde do 24 de marzo de 1890, que se reflicte na ortofoto a escala 1:5.000 do Instituto Xeográfico Nacional e que se representa na fotografía aérea que se recolle como anexo deste decreto.
Santiago de Compostela, seis de abril de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 11 de abril de 2000 pola que se convoca un curso sobre primeiros auxilios e excarceración.
ACADEMIA GALEGA DE SEGURIDADE — III. OUTRAS DISPOSICIÓNS — 27/04/2000

Dentro dos programas de actividades que a Academia Galega de Seguridade ten previsto realizar no ano 2000 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre primeiros auxilios e excarceración, que deberá desenvolverse conforme as seguintes bases:
Obxectivos.
Dota-lo colectivo de voluntarios de Protección Civil de Galicia dos coñecementos necesarios no tema de primeiros auxilios e excarceración, co fin de que cando teñan que intervir en situacións de emerxencia o fagan con total seguridade.
Destinatarios.
O curso vai dirixido ós membros das agrupacións de voluntarios de Protección Civil da Comunidade Autónoma de Galicia, que teñan equipos de excarceración.
Prazas.
O número de prazas ofertadas para este curso será de 27.
Inscrición.
A inscrición dos participantes será totalmente gratuíta.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 29 de maio, ás 14 horas.
3. As instancias deberán vir asinadas polo presidente da agrupación e seladas; será isto requisito indispensable para ser admitido no curso; o incumprimento deste requisito levará consigo a non-admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680, A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso terá unha duración de 40 horas lectivas, e nel trataranse, entre outros, os seguintes temas: a) Primeiros auxilios. Queimaduras. b) Traumatismos cranioencefálicos e da columna. c) Traumatismos toraco-abdominais. d) Fracturas, escordaduras e contusións. e) Transporte do lesionado. f) O SOS Galicia. A asistencia de emerxencia na nosa Comunidade. g) Excarceración. h) Rescate de feridos con helicópteros.
Datas.
O curso terá lugar do 12 ó 16 de xuño.
O horario será de 9.30 a 14 horas e de 16 a 20 horas.
Relación de admitidos.
A relación de admitidos publicarase o día 6 de xuño, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Na sede da Academia Galega Seguridade, sita na avenida da Cultura, s/n, na Estrada.
Certificado de asistencia.
Ó remate do curso entregaráselles un certificado de asistencia, a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 11 de abril de 2000
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 27 de marzo de 2000, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da interpretación do artigo 12 do convenio colectivo do sector das industrias de bebidas refrescantes.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/04/2000

Vista a acta da comisión paritaria do convenio colectivo para o sector das industrias de bebidas refrescantes da provincia de Pontevedra, con nº de código 3600165, con data do 2 de xaneiro de 2000, e que tivo entrada nesta delegación o día 22 de marzo de 2000, na que se acorda a interpretación do artigo 12 do devandito convenio, esta autoridade laboral, ó abeiro do disposto nos artigos 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo,
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 27 de marzo de 2000.
Antonio Coello Bufill
Delegado provincial de Pontevedra
Acta
Asistentes:
Parte empresarial:
José Carlos Andrade.
Parte social:
José Carlos Álvarez C.
Evaristo Alejos Lorenzo.
Luciano Villar González.
En Vigo, o 2 de xaneiro de 2000, reúnense as persoas á marxe relacionadas, na súa condición de membros da comisión deliberadora do convenio colectivo de bebidas refrescantes da provincia de Pontevedra, para trata-la seguinte orde do día:
Único.-Interpretación do artigo 12.
Reunida a comisión paritaria ante as diferencias de interpretación do artigo 12 do convenio, esta comisión paritaria acorda aclara-lo seguinte:
A contía do complemento de antigüidade a que se refire o primeiro punto do artigo é sobre o número de bienios e trienios con data do 31 de decembro de 1995. En canto ó aboamento económico destes, será do 5% no caso dos bienios e do 6% no dos trienios sobre o salario base actualizado en todo momento.
E, non habendo máis asuntos que tratar, levantouse a sesión ás dezanove horas, todo o cal os asistentes asinan en proba de conformidade.
ORDE do 30 de marzo de 2000 pola que se autoriza o cambio de denominación do Instituto de Educación Secundaria Beo-Seaia de Malpica de Bergantiños (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/04/2000

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 30 de marzo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Malpica de Bergantiños.
Localidade: Vilanova.
Código do centro: 15008301.
Denominación: Instituto de Educación Secundaria Beo-Seaia.
Nova denominación: Instituto de Educación Secundaria Urbano Lugrís.